पूर्व चेयरपर्सन के घर पर चौथी बार फायरिंग, पुलिस नहीं दे रही सुरक्षा
जुलाना | ब्लॉकसमिति के पूर्व चेयरपर्सन कुसुमलता के घर पर बदमाशों ने मंगलवार देर रात को फिर से फायरिंग की। इससे पहले भी तीन बार पूर्व चेयरपर्सन के घर पर बदमाश फायरिंग कर चुके हैं। लेकिन पुलिस अभी तक बदमाशों का कोई सुराग नहीं लगा पाई है। मंगलवार देर रात को हुई फायरिंग के बाद जुलाना थाना प्रभारी एवं एफएसएल टीम जांच करने के लिए मौके पर पहुंची। लेकिन फायरिंग किस ने और क्यों की, इसका कोई सुराग नहीं लग पाया।
दीवारमें लगी गोली: पूर्वचेयरपर्सन कुसुमलता के पति सोमबीर ने बताया कि मंगलवार रात को वह अपने घर में अपने परिवार के साथ सोए हुए थे। रात को बदमाशों ने उनके घर पर फायरिंग कर दी। गोली दीवार में लगी है। उन्होंने इसकी सूचना पुलिस को दी। सोमबीर ने बताया कि एक सप्ताह पहले भी रात को लगातार दो दिन उनके घर पर बदमाशों ने फायरिंग की थी, जिसमें वह और उनका परिवार बच गया था। सोमबीर ने बताया कि करीब 7 माह पहले भी बदमाशों ने घर पर फायरिंग की थी और गोली बाइक दीवार पर लगी थी। कुछ माह पहले भी पोली गांव में उन पर कुछ बदमाशों ने फायरिंग की थी।
सोमबीर ने बताया कि उन पर बार-बार हमले हो रहे हैं। उन्होंने पुलिस अधिकारियों से मिलकर भी सुरक्षा की मांग की थी, लेकिन पुलिस सुरक्षा मुहैया नहीं करवाई जा रही। थाना प्रभारी समुंद्र सिंह का कहना है कि पुलिस जांच में लगी हुई। पुलिस सुरक्षा उच्च अधिकारियों द्वारा दी जानी है।
hin_Deva hin_Deva hin_Deva hin_Deva